b'\n_START_ARTICLE_\nAbortpille\n_START_PARAGRAPH_\nEn abortpille er en pille som brukes for \xc3\xa5 avbryte et svangerskap, og inng\xc3\xa5r i medikamentell abort. Normalt brukes to piller, en med mifepriston og en med misoprostol. Virkestoffet i mifepriston gj\xc3\xb8r at livmoren ikke lenger reagerer p\xc3\xa5 kroppens eget graviditetsbevarende hormon, progesteron. Dermed stanser den videre utviklingen av graviditeten._NEWLINE_Alternativer er methotrexate og misoprostol, eller bare misoprostol._NEWLINE_Den som \xc3\xb8nsker abort, f\xc3\xa5r time p\xc3\xa5 sykehuset. Der f\xc3\xa5r kvinnen en pille (mifepriston) som de m\xc3\xa5 ta der og da. Kvinnen drar hjem og kommer tilbake til sykehuset etter ett til to d\xc3\xb8gn, eller hun kan fullf\xc3\xb8re aborten hjemme dersom forholdene ligger til rette for det. I neste omgang f\xc3\xa5r kvinnen en ny pille (misoprostol). Den siste pillen setter i gang sammentrekninger av livmoren, og etter noen timer f\xc3\xa5r kvinnen en kraftig bl\xc3\xb8dning, og fosteret kommer ut. Hun blir sendt hjem igjen og f\xc3\xa5r time til unders\xc3\xb8kelse etter 14 dager, der det blir sjekket at alt er kommet ut._NEWLINE_Behandlingen er litt forskjellig avhengig av hvor lenge svangerskapet har vart._NEWLINE_Kvinneklinikken p\xc3\xa5 Haukeland var det f\xc3\xb8rste sykehuset i landet som tok i bruk medikamentell abort i 1998. I 2016 ble 87,6% av alle aborter i Norge utf\xc3\xb8rt medikamentelt.\n_START_SECTION_\nRisiko\n_START_PARAGRAPH_\nDenne abortformen gir ikke samme fare for komplikasjoner som et kirurgisk inngrep med narkose. Det er en mulighet for at svangerskapet ikke avsluttes, og det er en fare for at fosteret ikke kommer ut, slik at kirurgisk inngrep likevel blir n\xc3\xb8dvendig. Infeksjonsfaren \xc3\xb8ker etter en abort,_NEWLINE_Medikamentell abort er risikofylt for kvinner med alvorlig astma, binyrebarksvikt og i situasjoner der man ikke tror pasienten klarer \xc3\xa5 forst\xc3\xa5 omfanget og betydningen av behandlingen.\n_START_SECTION_\nAnnet\n_START_PARAGRAPH_\nAbortpille m\xc3\xa5 ikke forveksles med angrepille som er en pille man kan ta kort tid etter et samleie for \xc3\xa5 forhindre befrukting.'